### Beslutning

Følgende blev valgt:

Mie Søndergaard (V) - Stedfortræder Herman Johnsen (V).

Kenneth Lund (A) - Stedfortræder Ebbe Østergaard (A).

### Sagsfremstilling

### Resume og sagens baggrund

Valg af 2 kommunalbestyrelsesmedlemmer og 2 personlige stedfortrædere til Folkeoplysningsudvalget for perioden 2022-2025.

### Indstillinger

Kommunaldirektøren indstiller, at der vælges 2 kommunalbestyrelsesmedlemmer og 2 personlige stedfortrædere til Folkeoplysningsudvalget for perioden 2022-2025.

### Behandling

Kommunalbestyrelsen.

### Sagsfremstilling

Folkeoplysningsudvalget er et udvalg med repræsentation for den virksomhed, der kan få tilskud efter Folkeoplysningsloven.

Folkeoplysningsudvalget varetager opgaver efter folkeoplysningsloven samt inddrages i alle sammenhænge af generel betydning for den folkeoplysende virksomhed, herunder forud for vedtagelse af kommunens folkeoplysningspolitik.

Lovgrundlaget er Folkeoplysningsloven § 35, stk. 2 og vedtægt for Folkeoplysningsudvalget, § 2, stk. 2 og stk. 9.

Kommunalbestyrelsen vælger 2 kommunalbestyrelsesmedlemmer og stedfortrædere herfor til Folkeoplysningsudvalget.

Herudover består Folkeoplysningsudvalget af 11 repræsentanter, der fordeler sig således:

1. 2 medlemmer, der repræsenterer oplysningsforbund m.v.
2. 4 medlemmer, der repræsenterer idrætsområdet
3. 2 medlemmer, der repræsenterer uniformerede korps (spejdere m.fl.)
4. 2 medlemmer, der repræsenterer fritids-og ungdomsklubber samt øvrige foreninger
5. 1 medlem, der repræsenterer de lokale handicaporganisationer.

For hvert af disse medlemmer udpeges en eller i prioriteret rækkefølge stedfortrædere.

Ovennævnte organisationer indkaldes til møde, og hvis der her opnås enighed om valg af medlemmer og stedfortrædere til Folkeoplysningsudvalget, anses disse for valgt.

Hvis der ikke opnås enighed, vælger Kommunalbestyrelsen medlemmer og stedfortrædere til udvalget på grundlag af de indstillinger fra organisationerne, der fremkom på mødet eller er fremkommet senest 7 dage efter mødet.

Punktet sættes på dagsordenen igen, når der foreligger indstillinger fra de øvrige organisationer.